CELEX: C2004/300/63
Language: el
Date: 2004-12-04 00:00:00
Title: Υπόθεση C-431/04: Αίτηση για την έκδοση προδικαστικής αποφάσεως που υπέβαλε το Bundesgerichtshof με διάταξη της 29ης Ιουνίου 2004 στο πλαίσιο εξετάσεως της αιτήσεως αναιρέσεως του Massachusetts Institute of Technology

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/33
            
         Αίτηση για την έκδοση προδικαστικής αποφάσεως που υπέβαλε το Bundesgerichtshof με διάταξη της 29ης Ιουνίου 2004 στο πλαίσιο εξετάσεως της αιτήσεως αναιρέσεως του Massachusetts Institute of Technology
   (Υπόθεση C-431/04)
   (2004/C 300/63)
   Με διάταξη της 29ης Ιουνίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 7 Οκτωβρίου 2004, το Bundesgerichtshof, στο πλαίσιο της διαδικασίας που κίνησε το Massachusetts Institute of Technology, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Προϋποθέτει η έννοια «σύνθεση δραστικών ουσιών ενός φαρμάκου» του άρθρου 1, στοιχείο β', του κανονισμού (ΕΟΚ) 1768/92 του Συμβουλίου, της 18ης Ιουνίου 1992 (1), σχετικά με την καθιέρωση συμπληρωματικού πιστοποιητικού προστασίας για τα φάρμακα, ότι κάθε συστατικό στοιχείο αυτής της συνθέσεως πρέπει να αποτελεί καθαυτό δραστική ουσία με φαρμακευτική δράση;
            
         
               2)
            
            
               Υπάρχει «σύνθεση δραστικών ουσιών ενός φαρμάκου» και στην περίπτωση που ένα από τα δύο συστατικά στοιχεία της συνθέσεως είναι μία γνωστή για τη φαρμακευτική δράση της ουσία για συγκεκριμένη πάθηση ενώ το άλλο συστατικό στοιχείο καθιστά δυνατή τη χορήγηση του σκευάσματος κατά τέτοιο τρόπο ώστε να μεταβάλλεται η δράση του φαρμάκου κατά της παθήσεως αυτής (in-vivo εμφύτευμα με ελεγχόμενη αποδέσμευση της δραστικής ουσίας για την αποφυγή τοξικών παρενεργειών);
            
         
      (1)  ΕΕ L 182, σ. 1.